Santa Cruz de Tenerife provints

Santa Cruz de Tenerife provints on provints Hispaanias. See asub Kanaari saarte autonoomse piirkonna lääneosas.

Santa Cruz de Tenerife provints koosneb Kanaari saarte läänepoolsetest saartest: sinna kuuluvad Tenerife, Gomera, Hierro ja La Palma. Sealhulgas Tenerife on Hispaania elanike arvult suurim saar. Seal asub ka provintsi pealinn Santa Cruz de Tenerife, kus elab 24% provintsi elanikkonnast.

Santa Cruz de Tenerife provints asutati 1927, kui senine Kanaari saarte provints, mille pealinn oli samuti Santa Cruz de Tenerife, jagati kaheks, Santa Cruz de Tenerife ja Las Palmase provintsiks.

Provintsi pindala on 3381 km², millega on Hispaania 52 provintsist 47. kohal (Las Palmase provints on 46.). Seevastu elab provintsis 2010. aasta seisuga 1 027 914 inimest, mis annab 14. koha. Rahvastiku tihedus on keskmiselt 304 in/km², mis on Hispaania provintside seas 6. kohal. Rahvastik jaotub ebaühtlaselt: saarte sisemaa on mägine ja mitmel pool täiesti asustamata.

Santa Cruz de Tenerife provintsis Tenerifel asub Hispaania kõrgeim mägi Teide (3718 m).Suur maailma atlas, lk. 60-61

Kõik selles provintsis väljastatud liiklusvahendite numbrimärgid algavad tähtedega TF, mis tuleb Tenerifest.

 Loodus 

Kõik Kanaari saared on vulkaanilise tekkega. Igal Santa Cruz de Tenerife provintsi saarel on kustunud vulkaan ja mõnel mitugi.

Santa Cruz de Tenerife provintsis on kolm rahvusparki, mis hõlmavad kolme provintsis asuva saare mägised sisealad. La Palmas asub Caldera de Taburiente rahvuspark, Gomeral Garajonay rahvuspark ja Tenerifel Teide rahvuspark.

 Kliima 

Santa Cruz de Tenerife provintsi aasta keskmine temperatuur on +21,1 °C, jaanuaris +17,9 °C, augustis +25,1 °C.

Aastas sajab keskmiselt 234 mm, sealhulgas jaanuaris 37 mm ja augustis 1 mm sademeid. Aastas paistab päike keskmiselt 2846 tundi, sealhulgas jaanuaris 180 ja augustis 312 tundi.

Haldusjaotus

Vallad
Santa Cruz de Tenerife provintsi kuuluvad järgmised 54 valda:

Tabelis on loetletud vallad nende artikleid arvestamata.
 Nr INEkood Vald Pindalakm² Elanikke(2024) Valla keskus  1 38001 Adeje  105,95 50929  2 38002 Agulo 25,00 1122 3 38003 Alajeró 49,61 2087  4 38004 Arafo 34,36 5828 5 38005 Arico 178,93 9179 6 38006 Arona 81,60 87848 7 38007 Barlovento 43,50 2065 8 38008 Breña Alta 30,89 7432 	 San Pedro  9 38009 Breña Baja 14,16 6112 San José 10 38010 Buenavista del Norte  66,36 4692	 11 38011 Candelaria  49,48 28992	  12  38012 Fasnia  45,25 3071 13 38013 Frontera 81,30 4525   14 38014 Fuencaliente de la Palma 55,90 1911 	 Los Canarios  15 38015 Garachico  29,03 4966 	 16 38016 Garafía 102,58 1999  Santo Domingo  17 38017 Granadilla de Abona 162,50 57644 	   18 38018 Guancha, La 23,80 5604	 19 38019 Guía de Isora 144,10 22808 	 20 38020 Güímar  102,89 21735   21 38021 Hermigua  39,16 1891		 22 38022 Icod de los Vinos 95,94 24452 	   23 38024 Llanos de Aridane, Los 35,60 20462 	  24 38025 La Matanza de Acentejo  14,05 9185	 25 38026 Orotava, La 206,89 42729 26 38027 Paso, El  135,94 8152 	 27 38901 Pinar de El Hierro, El 82,74 2019 El Pinar 28 38028 Puerto de la Cruz 8,83 31823  29 38029 Puntagorda  30,81 2349 	 Pino de la Virgen  30 38030 Puntallana 35,05 2705 	   San Juan de Puntallana  31 38031 Realejos, Los 56,47 37891 	 Realejo Alto 32 38032 Rosario, El  39,31 18010 La Esperanza  33 38033 San Andrés y Sauces  42,87 4298  Los Sauces  34 38023 San Cristóbal de la Laguna 102,45 160855   35 38034 San Juan de la Rambla 20,61 4939 	 San José 36 38035 San Miguel de Abona 42,04 23544	  San Miguel  37 38036 San Sebastián de la Gomera 113,13 9645		  38 38037 Santa Cruz de la Palma 43,41 15650 	 39 38038 Santa Cruz de Tenerife 150,44 210486	  40 38039 Santa Úrsula 22,37 15251	  41 38040 Santiago del Teide 52,11 12497	  42 38041 Sauzal, El 18,20 9301	  43 38042 Silos, Los 24,55 4708	   44 38043 Tacoronte  30,00 24776  45 38044 Tanque, El 26,06 2809 	  46 38045 Tazacorte 12,04 4528    47 38046 Tegueste 26,44 11429	  48 38047 Tijarafe 53,55 2664	 El Pueblo  49 38049 Valle Gran Rey 32,21 4796		  La Calera 50 26049 Vallehermoso 108,54 200	  51 38048 Valverde 103,68 5242		 52 38051 Victoria de Acentejo, La 18,09 9325 53 38052 Vilaflor de Chasna 56,27 1883	   54 38053 Villa de Mazo 70,67 5055		     Kokku  3377,71 1 078 864

 Viited 

 Välislingid 

Kategooria:Hispaania provintsid
Kategooria:Kanaari saared